Tólf hundruð skammtar af bóluefni Moderna eru væntanlegir til landsins á morgun. Ragnheiður Ósk Erlendsdóttir, framkvæmdastjóri hjúkrunar hjá Heilsugæslu höfuðborgarsvæðisins, segir að bólusett verði á miðvikudag, framkvæmdin sé einfaldari en með Pfizer-bóluefnið þar sem það þurfi ekki að blanda efnið frá Moderna.
Við erum með plan um að bólusetja 360 skammta, sem við munum bólusetja á miðvikudaginn. Það eru sjúkraflutningamenn í framlínu og lögregla í framlínu og starfsfólk í farsóttarhúsinu sem við höfum fengið til að bólusetja.
Þórólfur Guðnason sóttvarnalæknir sagði á upplýsingafundi að það stæði til að klára að bólusetja framlínustarfsmenn á höfuðborgarsvæðinu með Móderna-bóluefninu. Von er á tólf hundruð skömmtum frá þeim á tveggja vikna fresti út mars.
eftir það vitum við ekki hvernig planið verður. Það verður tilkynnt síðar. Auk þess er von á tæplega 3000 skömmtum frá Pfizer í næstu viku og tæplega 2000 skömmtum eftir 2 vikur. Þessir skammtar verða einkum notaðir til að bólusetja eldri íbúa þessa lands.
Ragnheiður segir að framkvæmd bólusetningarinnar sé einfaldari með bóluefninu frá Moderna en með bóluefninu frá Pfizer.
við náum 10 skömmtum úr hverju glasi og við þurfum ekki að blanda. Þannig þetta er mun einfaldara og ætti að ganga fljótt og vel fyrir sig.
Hvers vegna ákveðið þið að bíða fram á miðvikudag með að byrja þetta? Efnið er að berast á morgun þriðjudag, við vitum ekki nákvæmlega tímasetningu. Þannig þetta er bara upp á skipulagið. Það þarf að taka bóluefnið úr frysti og afþýða í 3-4 tíma áður en við getum gefið það. Það er skipulags atriði.